酬李端山中見期不至（題擬）
作者：張芬
朝代：唐

paragraphs: 君家舊林壑，寄在亂峰西。
近日春雲滿，相思路亦迷。
聞鐘投野寺，待月過前溪。
悵望成幽夢，依依識故蹊。
（見江標影宋書棚本《唐詩五十家小集·李端詩集》卷二）（按：《全唐詩》卷二八五收此詩於李端名下，題作《酬前大理寺評事張芬》。
檢影宋書棚本，此詩附於李端《山中期張芬不至》後，題作《酬前》，署「大理評事張芬」。
此爲張芬詩附收於李集，作李詩誤。
另參本書卷十一苗發詩附考。
）。